Coba jelasin Kerjaya dari Pandelela Rinong dalam bahasa melayu dong

Pandelela membuat kemunculan persaingan antarabangsa pertama beliau pada tahun 2007 di Kejohanan Remaja Akuatik Asia di mana beliau memenangi empat pingat emas. Di Sukan Asia Tenggara 2007 di Thailand, beliau memenangi pingat emas dalam platform serentak 10m dengan Cheong Jun Hoong.

Pandelela membuat penampilan Olimpik pertamanya di Sukan Olimpik Beijing 2008 pada usia 15 tahun. Semasa Kejohanan Akuatik Dunia 2009 beliau memenangi pingat gangsa dalam acara terjunan 10 meter bersama dengan Leong Mun Yee. Beliau juga turut menyertai acara terjunan 10 meter di Sukan Olimpik Musim Panas 2008 di Beijing, China.

Beliau adalah pembawa bendera buat Kontinjen Malaysia di Sukan Olimpik Belia 2010 di Singapura di mana beliau memenangi pingat perak dalam acara terjunan 10 meter dan terjunan 3 meter.

Pada 2010 di New Delhi, India, beliau memenangi pingat emas pertama Malaysia dalam Sukan Komanwel 2010 dalam sukan akuatik acara terjunan 10 meter.

Beliau menjadi wanita pertama Malaysia pembawa bendera di Upacara Pembukaan Sukan Olimpik Musim Panas 2012 di London. Beliau mencatat sejarah sebagai atlit wanita Malaysia pertama memenangi pingat Olimpik (pingat gangsa) iaitu dalam acara terjunan 10 meter platform Wanita, dan atlit Malaysia kedua memenangi pingat Olimpik 2012 di London selepas Datuk Lee Chong Wei dalam acara badminton. Untuk memperingati kejayaannya, beliau telah dibawakan oleh Johan Bintang Kenyalang oleh Kerajaan Negeri Sarawak, dalam majlis khas yang diadakan di Astana sejurus selepas pulang ke tanah airnya. Beliau menjadi atlet pertama Sarawak untuk diberikan anugerah itu.

Pada Kejohanan Akuatik Dunia 2013 di Barcelona, Pandelela dan Mun Yee merangkul pingat gangsa dalam platform serentak 10m dengan 331.14 mata. Beliau juga menduduki tempat keenam dalam acara 10m platform individu. Di Sukan Asia Tenggara 2013 di Naypyidaw, beliau mengekalkan pingat emasnya dalam acara platform 10m.

Pandelela bersaing pada Sukan Komanwel 2014 di Glasgow. Walaupun mengalami kecederaan lutut, beliau memenangi pingat gangsa dalam platform serentak 10m bersama Nur Dhabitah Sabri. Beliau juga memenangi pingat perak dalam acara 10m platform dengan skor 368.55 mata. Di Sukan Asia 2014 di Incheon, beliau memenangi pingat gangsa dalam platform 10 meter bersama Leong Mun Yee.

Pada Julai 2015, Pandelela membuat sejarah apabila beliau menjadi rakyat Malaysia pertama yang menamatkan podium dalam satu acara individu di Kejohanan Akuatik Dunia. Beliau meraih pingat gangsa dalam platform 10 m individu di Kazan dan layak ke Sukan Olimpik Rio de Janeiro 2016 di Brazil.

Di Sukan Olimpik Musim Panas 2016 di Rio de Janeiro, Pandelela memenangi pingat perak dalam platform serentak 10 m dengan Cheong Jun Hoong, menjadi pasukan wanita Malaysia pertama yang memenangi pingat perak di Olimpik. Untuk menghargai pencapaiannya di pada Sukan Olimpik Musim Panas 2016, Pusat Akuatik Sarawak di Petra Jaya, Sarawak secara rasminya dinamakan Pusat Akuatik Pandelela Rinong. Selepas Olimpik Musim Panas 2016, Pandelela berehat untuk memulihkan kecederaan belakang dan bahu.

Pada Kejohanan Akuatik Dunia 2017 di Budapest, beliau memenangi pingat gangsa dalam 10 meter serentak dengan Cheong Jun Hoong. Beliau menduduki tempat kesembilan dalam acara 10m platform individu yang telah dimenangi oleh pasangannya, Jun Hoong. Di Sukan Asia Tenggara 2017 di Kuala Lumpur, beliau memenangi pingat emas dalam acara pasukan yang baru diperkenalkan dengan Gabriel Gilbert Daim. Beliau juga mengekalkan pingat emasnya dalam acara platform 10m individu.

Pada Piala Dunia Terjun FINA 2021 di Tokyo, Jepun pula, beliau memenangi pingat emas dalam 10 m platform individu. Sementara itu, beliau menduduki tempat keempat dalam acara 10 m platform berirama bersama dengan Leong Mun Yee.